ข้อบังคับเจ้าพนักงานจราจรจังหวัดสมุทรปราการ ว่าด้วยการห้ามจอดรถทุกชนิดตลอดเวลาในถนนบางสาย พ.ศ. 2561
ข้อบังคับเจ้าพนักงานจราจรทั่วราชอาณาจักร
ว่าด้วยการห้ามรถบรรทุกตั้งแต่
๖ ล้อขึ้นไปเดิน และห้ามจอดรถในทางบางสาย
พ.ศ. ๒๕๖๑
 

ด้วยปัจจุบันมีการก่อสร้างระบบขนส่งมวลชนในพื้นที่กรุงเทพมหานคร
และปริมณฑลในหลายเส้นทาง
โดยมีการปิดกั้นช่องทางการจราจร ทำให้เกิดปัญหาด้านการจราจร
และเสี่ยงต่อการเกิดอุบัติเหตุมากขึ้น ดังนั้น
เพื่อเป็นการปลอดภัยและสะดวกในการจราจร จึงจำเป็นต้องออกข้อบังคับเจ้าพนักงานจราจร
เพื่อให้เหมาะสมกับการจราจรในทางบางสาย ในระหว่างการก่อสร้างระบบขนส่งมวลชน

ฉะนั้น
อาศัยอำนาจตามความในมาตรา ๑๓๙ (๑), (๒)
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๖ ประกอบกับมาตรา ๓๘ ของรัฐธรรมนูญแห่งราชอาณาจักรไทย พ.ศ. ๒๕๖๐
บัญญัติให้กระทำได้ โดยอาศัยอำนาจตามบทบัญญัติแห่งกฎหมายที่ตราขึ้นเพื่อความมั่นคงของรัฐ
ความสงบเรียบร้อยของประชาชน
และคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจแห่งชาติ
เป็นเจ้าพนักงานจราจรทั่วราชอาณาจักร จึงได้ออกข้อบังคับไว้ดังนี้

ข้อ
๑ ข้อบังคับนี้เรียกว่า ข้อบังคับเจ้าพนักงานจราจรทั่วราชอาณาจักร
ว่าด้วยการห้ามรถบรรทุกตั้งแต่ ๖ ล้อขึ้นไปเดิน และห้ามจอดรถในทางบางสาย พ.ศ. ๒๕๖๑

ข้อ
๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ถึงวันที่ ๓๑ ธันวาคม ๒๕๖๕

ข้อ
๓ ห้ามรถบรรทุกตั้งแต่ ๖ ล้อขึ้นไป เดินรถตั้งแต่เวลา
๐๕.๐๐ นาฬิกา ถึงเวลา ๑๐.๐๐ นาฬิกา และตั้งแต่เวลา ๑๕.๐๐ นาฬิกา ถึงเวลา ๒๑.๐๐
นาฬิกา ในทาง ดังต่อไปนี้
- ถนนลาดพร้าว  ตั้งแต่
ห้าแยกลาดพร้าว ถึง สี่แยกบางกะปิ
- ถนนเสรีไทย  ตั้งแต่
สี่แยกบางกะปิ ถึง แยกนิด้า
- ถนนรามคำแหง  ตั้งแต่
แยกรามคำแหง ถึง แยกบ้านม้า
- ถนนแจ้งวัฒนะ  ตั้งแต่
ห้าแยกปากเกร็ด ถึง วงเวียนบางเขน
- ถนนรามอินทรา  ตั้งแต่
วงเวียนบางเขน ถึง แยกมีนบุรี
- ถนนสีหบุรานุกิจ  ตั้งแต่
แยกมีนบุรี ถึง คลองสามวา
- ถนนศรีนครินทร์  ตั้งแต่
สามแยกบางกะปิ ถึง แยกศรีเทพา
- ถนนเทพารักษ์  ตั้งแต่
แยกศรีเทพา ถึง แยกเทพารักษ์

ข้อ
๔ ห้ามจอดรถทุกชนิดทั้งสองฝั่งตลอดเวลา
ในทางตามข้อ ๓

ข้อ
๕ ตั้งแต่วันที่ข้อบังคับนี้ใช้บังคับเป็นต้นไป
ให้ระงับการบังคับใช้ กฎ ระเบียบ ข้อบังคับ คำสั่งใด เฉพาะในทางตามข้อ ๓
ที่ขัดหรือแย้งกับข้อบังคับนี้ไว้เป็นการชั่วคราว

ข้อ
๖ ข้อบังคับนี้ไม่ให้ใช้บังคับแก่รถบรรทุกที่ได้รับผ่อนผันจากเจ้าพนักงานจราจรและรถบรรทุกอื่นซึ่งมีข้อบังคับเจ้าพนักงานจราจรกำหนดไว้โดยเฉพาะแล้ว


ประกาศ
ณ วันที่ ๗ สิงหาคม พ.ศ. ๒๕๖๑
พลตำรวจเอก
จักรทิพย์ ชัยจินดา
ผู้บัญชาการตำรวจแห่งชาติ
เจ้าพนักงานจราจรทั่วราชอาณาจักร



ปุณิกา/จัดทำ
๗
มกราคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๑๙๒ ง/หน้า ๗/๙ สิงหาคม ๒๕๖๑